Kgwebo e e kopetsweng CC ke kgwebo e e bobebe e bile e kgona go obaobega fa e bapisiwa le khamphane. CC e tshwanetse dikgwebo tse dinnye. Ditlhokego tsa tsamaiso le taolo tsa CC ga di marara jaaka tsa khamphane.
Leina le le tshitshingwang la CC le tshwanetse go sekasekwa pele le rebolwa kgotsa le ganwa. Ofisi ya Ikwadiso ya Kgwebo e e kopetsweng e tla tlhomamisa go rebolwa kgotsa go ganwa ga leina ka lekwalo, emeile, poso go go itsise fa leina le amogetswe kgotsa le gannwe.
Leina le le rebotsweng le ka dirisiwa dikgwedi di le pedi.
Isa foromo ya kopo kwa ofising ya CIPRO.
Go tla phuruphutsiwa go netefatsa fa go na le maina a a seng matshwanedi, a a bapisang, a a sa letlelelwang kgotsa a a rumolanang.
Peeletso ya leina e ka tsaya malatsi a le mararo go ya go a le supa.